
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
BESZÁMOLÓ
a 2012. évi pénzügyi terv háromnegyed éves végrehajtásáról
Tisztelt Képviselő-testület!

Az államháztartásról szóló 2011. évi CXCV. sz. törvény 87. §. (1) bekezdésében foglaltak szerint az önkormányzat gazdálkodásának háromnegyed éves helyzetéről a Képviselő-testületet tájékoztatni kell.

A tájékoztató összeállításának alapját az önállóan működő és önállóan működő, gazdálkodó intézményeink és az Önkormányzat  háromnegyed éves adatszolgáltatásaiból, valamint az ezekből készített önkormányzati összesítő képezi.

A tájékoztató fő feladata az előirányzatok időarányos teljesítésének bemutatása, valamint a költségvetési rendeletben megjelenő előirányzatok és a költségvetési egyenleg bemutatása.
E szempontokat figyelembe véve készítettük el a mellékelt táblázatokat és a rövid szöveges értékelésünket.

A  1/2012.(II.10.) sz. Kt. rendelettel jóváhagyott 2012. évi költségvetésünk bevételi és kiadási fő összege 1.462 225 e Ft-ban került meghatározásra.
A háromnegyed  év során egyéb állami feladatok és a pénzmaradvány kerültek lebontásra és az éves előirányzatunkat összességében  1 725 747  e Ft-ra módosították. 

Költségvetésünk háromnegyed éves teljesítése ,finanszírozási műveletek nélkül:


   1 428 422 e Ft bevétel
   1 150 669 e Ft kiadással zárult.
Bevételek alakulása

A bevételi előirányzatok teljesítését jogcímenkénti részletezésben az 1. számú mellékleten mutatjuk be.

Az intézményi működési bevételek :  A bevételek elmaradtak a tervezett időarányos teljesítéstől  
66,5 %-os. Bevétel kiesés a víz-csatorna díjakból adódott időarányosan 2 982 e Ft. Az étkezési díjakból is lemaradás keletkezett  (nyáron nincs gyermekétkeztetés), teljesítése 46,0 %. A lakbér bevételek 62,5 %-on teljesültek. A kerékpárút továbbszámlázott tételét Rákócziújfalu nem térítette meg. A bevételek elmaradásához szorosan kapcsolódó ÁFA bevétel is csökkent. Jelentős tétel a többletbevételek között a kamatbevétel. Az intézményi saját bevételek szervezetenkénti részletezését az 1/a. számú táblázat szemlélteti.

Helyi adókból származó bevételeink háromnegyed éves teljesítése, 389 829 e Ft volt. Ez a háromnegyed éves előirányzat arányában 84.7 %-os teljesítésnek felel meg. A márciusi adófizetés időpontjában a Bunge Zrt. még továbbra sem fizetett iparűzési adót az előző évek túlfizetése miatt, az év második felében már 72 millió Ft befizetést teljesített. A májusi adóbevallások benyújtása után látható volt, az éves előirányzathoz képest csökkenő iparűzési adó bevétel várható, melyhez a kiadásokat is hozzá kell igazítani. A hátralékok csökkentésére felszólítások, inkasszók kerültek benyújtásra, melyek jelentősen csökkentették a hátralék állomány összegét. Az építményadó összege meghaladta az éves időarányos teljesítést, 102,6 %-ban  realizálódott.
Átengedett központi adók  személyi jövedelemadó 8 %–os átengedett része, a személyi jövedelemadó elvonás adóerő-képesség miatt közel az előirányzatnak megfelelő  a nettó finanszírozás keretén belül számolják el.
Gépjárműadó bevételeink a tervezett szint alatt alakultak 85,0%,  év végéig még számítunk bevételre. A tájékoztató készítésének időpontjában a befizetések teljesítése már 92,0 %. Bírságok, pótlékok és egyéb sajátos bevételek: Környezetvédelmi bírságból történő részesedésünk – melyet a helyi gazdálkodó szervek fizettek be, tovább csökkent az előző évekhez képest, mely részben annak köszönhető, hogy ezen szervezetek maximálisan eleget tesznek a környezetvédelmi előírásoknak. A környezetvédelmi alap felhasználását a 4. sz. melléklet tartalmazza.

A normatív állami hozzájárulás a normatív módon elosztott kötött felhasználású támogatások,  közel az időarányos szinttel egyezően kerültek elszámolásra. Az  egyéb központi támogatás (bér kompenzáció) összege, a központosított állami támogatás, prémiumévek program támogatása (2011. évi IV. és a 2012. évi I. és II. negyedév) a megállapított előirányzatnak megfelelően került leutalásra. (2012.II.félévi  módosított előirányzatok év végén kerülnek hozzácsatolásra.)
A 1/a számú melléklet Intézményenkénti bontásban mutatja be az Önkormányzat bevételeit a kiegyenlítő, függő, átfutó bevételek nélkül.

Felhalmozási és tőke jellegű bevételeink 

Felhalmozási célú pénzeszköz átvételek között elsősorban Damjanich János Szakképző Iskola,  Gimnázium és Kollégium szakképzési hozzájárulása szerepel. A Bata szobor előirányzata át lett csoportosítva a felhalmozási célú pénzeszközök közé, tervezés korrigálás, ide várjuk  a befizetéseket, támogatásokat. 
Támogatás értékű bevételek a tervezett jogcímek szerinti bontásban 1. sz. melléklet szerint teljesültek.
A működési célú támogatás értékű bevételeket teljes részletezéssel mutatja az 1. sz. melléklet 
IV.1. pontja. A bevételek időarányosnak tekinthetők.
A felhalmozási célú támogatásértékű bevételeket teljes részletezéssel mutatja az 1. sz. melléklet IV.2. pontja. A feladatok között szerepel, az előző évben megvalósult Napenergia hasznosítás I. ütem, valamint a Martfű Művelődési központ felújítás pályázat elszámolás összege. A napenergia hasznosítás II. ütem előlege szintén itt szerepel. A Rákóczifalva által megtérített kerékpárút összege is ide lett elszámolva, a település a rá eső összeget mind teljesítette.
Megtérülésként számoltuk el az önkormányzatunk részére az előző évi normatív támogatások elszámolása során kimutatott többlettámogatási járandóságokat, és a nyújtott kölcsönök, támogatások visszatérítését (első lakáshoz jutók támogatása, munkáltatói támogatás)
 Pénzforgalom nélküli bevételek:  262 482 e Ft pénzmaradvány szerepel, egy része eredeti költségvetésben tervezve , előző évi megtakarítás, amely jelentősen növeli az önkormányzat bevételét 
Kiegyenlítő, függő és átfutó bevételek  Ezen a soron nem az önkormányzatot megillető  saját  bevételei szerepelnek. 
Hitel: A pénzintézetünkkel kötött rulírozó hitelszerződés alapján első félévben a Napelem hasznosítás II. ütem kifizetéséhez felhasználtunk 57.912.000 Forintot. A hitelt határidőre visszafizetjük, további hitelt ebben az évben nem tervezünk felvenni. Fedezete a pályázatból támogatásként kapott összeg, illetve az önkormányzat által biztosított önerő.
Az éves költségvetés háromnegyed éves bevételeinek időarányos teljesítése összesen: 82,8% 

a fent említett előző évi megtakarítások (pénzmaradvány nélkül)  79,7%.
Kiadások alakulása

Az Önkormányzat a 2012. évi költségvetésének megfelelően biztosította az intézmények gazdálkodását. A feladatok pénzügyi szempontból teljesültek, időarányos eltolódás a pénzeszköz átadásoknál mutatkozik, valamint a felhalmozási feladatok közül a Napenergia hasznosítás II. ütem finanszírozás megelőlegezése önkormányzatunk által.
Előirányzatot a pályázat elszámolásakor, lezárásakor tudunk biztosítani. A 2012. háromnegyed évében likviditási problémák nem voltak
A kiadások teljesítése háromnegyed év végén 66,7 %, a kerékpárútra elkülönített céltartalék előirányzat nélkül 72,4 %.
Martfű Város Önkormányzat kiadása 2012. háromnegyed év végén összesen 1 150 669 e Ft a hitelműveletek ,kiegyenlítő kiadások nélkül. A működési kiadások 73,1 %-ban, a felhalmozási kiadások 67,7 %-ban teljesültek .  A kiadásokat a 2.sz. táblázat mutatja be, intézményenkénti működési kiadásokat a 2/a.sz. tábla tartalmazza.
Működési kiadások
A személyi juttatások az önkormányzat legnagyobb kiadása. A jó tervezésnek a fegyelmezett gazdálkodásnak köszönhetően időarányosan megfelelő a kiadások szintje, 73,4%
A munkáltatót terhelő járulékok követik a bérmozgásokat, teljesítése 72,3 %
A dologi kiadások a tervezett szinten realizálódtak, 75,4 %.
A társadalom-szociálpolitikai juttatások alakulása (segélyezés) 2012. háromnegyedévben az időarányos teljesítés alatt volt.  70,0 %.
Támogatások, sport  egyesületek, civil szervezetek finanszírozása háromnegyed évkor  83,1%, a támogatási szerződéseknek megfelelően került utalásra.

A tartalékok összege az előző évi pénzmaradvány felosztással jelentősen megnövekedett, céltartalékba a kerékpárút  előző évben kifizetett, de még le nem utalt összege került.

Felhalmozási kiadások

Jelentősebb beruházási felhalmozási feladatok, a Napenergia II. ütem megvalósítása, a Napenergia hasznosítás I. ütem, az áthúzódó feladat az előző évről az elszámolás összege beruházásként szerepel, és előirányzatot is ezen összeggel biztosítottunk. Felújítások között a Művelődési Központ felújítás ez évben magkapott összege szerepel előirányzattal. A felhalmozási kiadásokat a  2/d. sz. melléklet tartalmazza.
A 2/b. számú táblázat tartalmazza az intézmények finanszírozását.
A 3. számú táblázat az Önkormányzat 2012. év háromnegyed éves kiadásait tartalmazza.

A 3/a. számú táblázat a Polgármesteri Hivatal 2012. év háromnegyed éves kiadásait tartalmazza. 

A környezetvédelmi alap felhasználását a 4. számú melléklet mutatja be.

Az 5. számú melléklet az önkormányzat hitelállományának alakulását mutatja.

A 6. számú mellékletben a több éves kötelezettséggel járó kiadási tételek évenkénti bontásban szerepelnek.

A 7. számú melléklet a 2012. háromnegyed éves költségvetésének pénzügyi mérlegét tartalmazza.

Az 8. sz. melléklet tartalmazza Martfű Város Önkormányzatának Összevont Mérlegét a működési célú és felhalmozási célú bevételekről és kiadásokról részletesen.

A háromnegyed év során – elemezve pénzügyi helyzetünk alakulását –az eltervezett feladatokat finanszíroztuk, többlet-finanszírozást a megelőlegezett beruházási feladatokra kellett költeni.  A személyi kiadások és járulékok a tervezet szerint alakulnak. Felhalmozási kiadásokból a betervezetteket valósítottuk meg, kisebb összegek finanszírozását átcsoportosításból, tartalékból biztosítjuk. Az intézményi működési bevételeink háromnegyed évben kismértékben lemaradtak a tervezettől. A májusi helyi iparűzési adó bevallásokból látható, hogy a tervezett összeg alatt marad a befizetés év végén, ha decemberben nem érkezik feltöltés, de a mostani gazdasági helyzetben erre nem lehet alapozni. A többi adónem várhatóan teljesül. Az adóbevételek kiesett összegét a kiadásoknál felhalmozási feladatok elhagyása, és egyéb takarékossági szempontok figyelembevételével egyensúlyba kell hozni. Az önkormányzat likvid hitelállományát nem növeljük, a fennálló tartozást határidőre visszafizetjük. A tájékoztató elkészítésének időpontjában az Önkormányzatnak nincs hitelállománya.
Tisztelt Képviselő-testület!

A 2012. évi pénzügyi tervünk háromnegyed éves teljesítéséről az eddig leírtakban kívántam tájékoztatást adni.

Kérem a Képviselő-testületet előterjesztésem megtárgyalására és elfogadására.

Martfű, 2012. november  20.









  Dr. Kiss Edit
                                                                                                polgármester

